Source: http://www.doruceni.cz/dodanie-tovaru-dozo-zahranicia-pfs/6925/
Timestamp: 2017-10-22 04:39:33+00:00

Document:
Dodanie tovaru do/zo zahraničia – PFS | Doručení / doruceni.cz
Informácie k dodaniu tovaru z tuzemska do iného členského štátu sú upravené v Metodickom pokyne k uplatneniu § 43 zákona č.222/2004 Z.z. o dani z pridanej hodnoty[1] [.pdf; 158 kB; nové okno] v znení neskorších predpisov.
Príklad č. 1 – premiestnenie tovaru na účel jeho inštalácie alebo montáže: Slovenský platiteľ dane prepravil v novembri 2016 do Maďarska výrobnú linku, ktorú dodal maďarskému platiteľovi dane spolu s jej inštaláciou a montážou. Premiestnenie výrobnej linky do Maďarska nie je považované za dodanie tovaru za protihodnotu. Pri dodaní tovaru s montážou alebo inštaláciou, je miesto dodania v tom členskom štáte, kde je tovar inštalovaný alebo zmontovaný (§ 13 ods. 1 písm. b) zákona o DPH), t.j. v Maďarsku a daňová povinnosť vzniká v Maďarsku. Slovenský platiteľ dane nemusí vyhotoviť faktúru (doklad) z premiestnenia výrobnej linky do Maďarska a neuvádza premiestnenie v daňovom priznaní a ani v súhrnnom výkaze. Platiteľ vyhotoví faktúru z dodania tovaru s inštaláciou a montážou s miestom dodania v Maďarsku, ak osobou povinnou platiť daň v Maďarsku je príjemca tovaru s náležitosťami uvedenými v § 74 zákona o DPH.
Príklad č. 2 – premiestnenie tovaru na účel spracovania: Slovenský platiteľ dane prepravil v decembri 2016 kožu na spracovanie do Maďarska. Spracovanie kože vykonal maďarský podnikateľ identifikovaný pre DPH v Maďarsku. Spracovaná koža sa vrátila slovenskému platiteľovi do tuzemska. Slovenský platiteľ dane nemusí vyhotoviť faktúru z premiestnenia tovaru do Maďarska a nemusí premiestnenie uvádzať v daňovom priznaní a ani v súhrnom výkaze. Maďarský podnikateľ fakturuje slovenskému platiteľovi dane vykonané práce bez dane a slovenský platiteľ samozdaní (§ 69 ods. 3 zákona o DPH) prijatú službu v tuzemsku.
Informácie k nadobudnutiu tovaru v tuzemsku z iného členského štátu sú upravené v Metodickom pokyne k nadobudnutiu tovaru v tuzemsku z iného členského štátu[2] [.pdf; 138 kB; nové okno].
Okrem oslobodenia od dane v súvislosti s vývozom tovaru je v § 47 zákona o DPH upravené osobitné oslobodenie o dane (ods. 7 – 10 zákona o DPH), ktoré sa uplatňujú pri určitých cezhraničných dodávkach tovarov a služieb.
Prvý odberateľ nie je povinný platiť daň pri nadobudnutí tovaru, ak sú splnené podmienky trojstranného obchodu a nadobudnutie tovaru sa považuje u neho za zdanené. Prvý odberateľ je povinný vyhotoviť pre druhého odberateľa faktúru, ktorá nebude obsahovať sumu dane a uvedie v nej slovnú informáciu “prenesenie daňovej povinnosti”. Ak má prvý odberateľ pridelené identifikačné číslo pre DPH v tuzemsku, musí vo svojich záznamoch uvádzať dohodnutú odplatu za dodanie pre druhého odberateľa a názov alebo jeho meno. Prvý odberateľ je povinný predkladať súhrnný výkaz za obdobie kalendárneho mesiaca alebo kalendárneho štvrťroka, v ktorom sa zúčastnil trojstranného obchodu. V súhrnnom výkaze prvý odberateľ uvádza svoje identifikačné číslo pre DPH, pod ktorým tovar nadobudol a následne dodal, identifikačné číslo pre DPH druhého odberateľa pridelené v členskom štáte, v ktorom sa skončí odoslanie alebo preprava, a celkovú hodnotu tovaru pre každého nadobúdateľa osobitne. V daňovom priznaní prvý odberateľ uvádza nadobudnutie tovaru v riadku 35 a dodanie tovaru v riadku 36.
uvedie vo faktúre slovnú informáciu “prenesenie daňovej povinnosti”,
Riešenie: Slovenský platiteľ dane (druhý odberateľ) prizná daň z dodávky tovaru prvým odberateľom v daňovom priznaní – v riadku 13 uvedie základ dane a v riadku 14 daň, a ak spĺňa podmienky na odpočítanie dane podľa § 49 až § 51 zákona o DPH, daň si odpočíta v tom istom zdaňovacom období. Slovenský platiteľ dane (druhý odberateľ) uvedie údaje o nadobudnutí tovaru aj v kontrolnom výkaze.
Dátum poslednej aktualizácie informačného obsahu: 2. 5. 2017
Tlač obsahu[3]
Opýtať sa k téme[4] Nahlásiť problém[5]
^ Metodický pokyn k uplatneniu § 43 zákona č.222/2004 Z.z. o dani z pridanej hodnoty [.pdf; 158 kB; nové okno] (www.financnasprava.sk)
^ Metodický pokyn k nadobudnutiu tovaru v tuzemsku z iného členského štátu [.pdf; 138 kB; nové okno] (www.financnasprava.sk)
^ Opýtať sa k téme (www.financnasprava.sk)
^ Nahlásiť problém (www.financnasprava.sk)
Obchodné podmienky | Eski Lyže Frequently Asked Questions – deichmann.com

References: § 43
 § 74
 § 47
 § 49
 § 51
 § 43